41. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 172 της 15 Μαΐου /4 Ιουν. 1987 (ΦΕΚ Α΄  85) Όργανα που αποφασίζουν ή γνωμοδοτούν και ειδικές ρυθμίσεις σε θέματα έργων που εκτελούνται από το Υπουργείο Περιβάλλοντος, Χωροταξίας και Δημοσίων Έργων, εκτός Γενικής Γραμματείας Δημοσίων ΄Εργων. Έχοντας υπόψη: 1.Τις διατάξεις της παρ. 3 του άρθρ. 19 και της παρ. 3 του άρθρ. 18 του Νόμ. 1418/1984 (ΦΕΚ 23 Α΄) «Δημόσια έργα και ρυθμίσεις συναφών θεμάτων». 2.Τις διατάξεις της παρ. 5 του άρθρ. 24 του Νόμ. 1558/1985 «Κυβέρνηση και Κυβερνητικά όργανα» (ΦΕΚ Α΄ 137). 3.Την αριθ. 2389/13.2.1987 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών (ΦΕΚ 81 Β΄). 4.Την αριθ. 75/1987 γνωμοδότηση του Συμβουλίου της Επικρατείας με πρόταση των Υπουργών Προεδρίας της Κυβέρνησης, Περιβάλλοντος, Χωροταξίας και Δημοσίων Έργων και του Υφυπουργού Οικονομικών, αποφασίζουμε: Αρμόδια Όργανα Άρθρ.1.-Αρμόδιοι για τη λήψη αποφάσεων κατά τις διατάξεις του Νόμ. 1418/1984 «Δημόσια Έργα και ρυθμίσεις συναφών θεμάτων» και των Π.Δ/των τα οποία εκδίδονται σε εκτέλεσή του, για τα έργα που εκτελούνται από το Υπουργείο Περιβάλλοντος, Χωροταξίας και Δημοσίων Έργων, εκτός Γενικής Γραμματείας Δημοσίων Έργων, είναι ο Υπουργός Περιβάλλοντος, Χωροταξίας και Δημοσίων Έργων, ο Γενικός Γραμματέας, ο Ειδικός Γραμματέας και τα εξουσιοδοτημένα όργανα σύμφωνα με τις κείμενες και τις οργανωτικές διατάξεις και όπως ειδικότερα ορίζεται στα επόμενα άρθρα. Διευθύνουσα Υπηρεσία - Προϊσταμένη Αρχή Άρθρ.2.-1.Τα αρμόδια όργανα στα οποία αναφέρεται το προηγούμενο άρθρο είναι ειδικότερα: α)«Διευθύνουσα Υπηρεσία» ή «Επιβλέπουσα Υπηρεσία» είναι το τμήμα Έργων Ανάπλασης Ελεύθερων Κοινοχρήστων Χώρων ή το τμήμα Επισκευής Διατηρητέων Κτιρίων της Διεύθυνσης Κατασκευής Έργων του Υπουργείου Περιβάλλοντος, Χωροταξίας και Δημοσίων Έργων, σύμφωνα με τις οργανωτικές διατάξεις. β«Προϊσταμένη Αρχή» ή «Εποπτεύουσα Αρχή» είναι η Διεύθυνση Κατασκευής Έργων με την επιφύλαξη του άρθρ. 29 του Νόμ. 1558/1985 (ΦΕΚ Α΄ 137). 2.Στα έργα αρμοδιότητας της Διεύθυνσης Κατασκευής Έργων του Υπουργείου Περιβάλλοντος, Χωροταξίας και Δημοσίων Έργων, που εκτελούνται από άλλους φορείς του δημόσιου τομέα και για τα οποία η Διεύθυνση Κατασκευής Έργων ασκεί ποιοτικό και οικονομικό έλεγχο, εφαρμόζονται οι διατάξεις του φορέα κατασκευής για τα όργανα που αποφασίζουν ή γνωμοδοτούν με την τήρηση των εξής όρων: 3.α)Πριν από κάθε τροποποίηση μελέτης ή προϋπολογισμού ενός έργου, που εκτελούν κατ’ εντολή της Διεύθυνσης Κατασκευής Έργων του Υπουργείου Περιβάλλοντος, Χωροταξίας και Δημοσίων Έργων, απαιτείται προέγκριση από αυτήν. β)Στις Επιτροπές Προσωρινής και Οριστικής Παραλαβής των έργων αυτών θα ορίζονται ως τακτικά και αναπληρωματικά μέλη και εκπρόσωποι της Διεύθυνσης Κατασκευής Έργων του Υπουργείου Περιβάλλοντος, Χωροταξίας και Δημοσίων Έργων. Τεχνικό Συμβούλιο Άρθρ.3.-Τεχνικό Συμβούλιο είναι για τα έργα που εκτελούνται από τις υπηρεσίες του Υπουργείου Περιβάλλοντος, Χωροταξίας και Δημοσίων Έργων, το Τμήμα Κατασκευών του Συμβουλίου Δημοσίων Έργων της Γενικής Γραμματείας Δημοσίων Έργων. Τελικές Διατάξεις Άρθρ.4.-1.Στα έργα του Υπουργείου Περιβάλλοντος, Χωροταξίας και Δημοσίων Έργων, εκτός Γενικής Γραμματείας Δημοσίων Έργων, των οποίων οι συμβάσεις διέπονται από προγενέστερες διατάξεις του Νόμ. 1418/1984 αποφασίζουν ή γνωμοδοτούν, σύμφωνα με τις προγενέστερες αυτές διατάξεις τα όργανα που προσδιορίζονται με το παρόν δ/γμα. 2.Τα θέματα που δεν διέπονται ειδικά με τις διατάξεις του παρόντος, διέπονται από το Νόμ. 1418/1984 και τα Π.Δ/τα και τις κανονιστικές αποφάσεις που εκδίδονται κατ’ εξουσιοδότησή του. Έναρξη ισχύος Άρθρ.5.-Η ισχύς του δ/τος αυτού αρχίζει από την δημοσίευσή του στην Εφημερίδα της Κυβερνήσεως. (Μετά τη σελ. 90,532(β) Σελ. 90,533 Τεύχος Θ112-Σελ. 77 Υπουργείο Χωροταξίας Οικισμού και Περιβάλλοντος 23.Α.αα.41 23.Α.αα.41 Υπουργείο Χωροταξίας Οικισμού και Περιβάλλοντος 